钦定古今图书集成/明伦汇编/家范典/第015卷 > 张载乐说 > 《父子异宫》
## 钦定古今图书集成/明伦汇编/家范典/第015卷 > 张载乐说 > 《父子异宫》

古者有东宫，有西宫，有南宫，有北宫。异宫而同财，此
礼亦可行。古人虑远，目下虽似相疏，其实如此乃能
久相亲。盖数十百口之家，自是饮食衣服难为得一。
又异宫乃容子得伸其私，所以避子之私也。子不私
其父，则不成为子。古之人曲尽人情，必也同宫，有叔
父伯父，则为子者何以独厚于其父？为父者又乌得
而当之？父子异宫，为命士以上，愈贵则愈严。故异宫，
犹今世有逐位，非如异居也。